**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRISIJUNGIMO PRIE MEMORANDUMO DĖL** **TRANSPORTO PRIEMONIŲ IR TRANSPORTO FIZINĖS IR INFORMACINĖS INFRASTRUKTŪROS PRITAIKYMO INDIVIDUALIŲ POREIKIŲ TURINTIEMS ŽMONĖMS**

2021 m. birželio d. Nr.

Ukmergė

 Vadovaudamasi Lietuvos Respublikos vietos savivaldos įstatymo 16 straipsnio 2 dalimi, Ukmergės rajono savivaldybės taryba n u s p r e n d ž i a:

1. Pritarti Ukmergės rajono savivaldybės prisijungimui prie memorandumo dėl transporto priemonių ir transporto fizinės ir informacinės infrastruktūros pritaikymo individualių poreikių turintiems žmonėms.

2. Pavesti Ukmergės rajono savivaldybės merui Rolandui Janickui pasirašyti Prisijungimo prie memorandumo dėl transporto priemonių ir transporto fizinės ir informacinės infrastruktūros pritaikymo individualių poreikių turintiems žmonėms deklaraciją (pridedama).

Savivaldybės meras

Projektą parengė

Personalo, civilinės metrikacijos ir dokumentų valdymo

skyriaus vedėja Zina Kurmelienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

PRITARTA

Ukmergės rajono savivaldybės tarybos

2021 m. birželio d. sprendimu Nr.

**MEMORANDUMO DĖL TRANSPORTO PRIEMONIŲ IR TRANSPORTO**

**FIZINĖS IR INFORMACINĖS INFRASTRUKTŪROS PRITAIKYMO INDIVIDUALIŲ POREIKIŲ TURINTIEMS ŽMONĖMS**

**PRISIJUNGIMO DEKLARACIJA**

*.....................................*

*[Sudarymo data]*

*......................................*

*[Sudarymo vieta]*

*Ukmergės rajono savivaldybė,* atstovaujama ..............................................., veikiančio pagal........................................................, toliau vadinama Šalimi, prisijungia prie 2021 m. birželio 1 d. pasirašyto memorandumo dėl transporto priemonių ir transporto fizinės ir informacinės infrastruktūros pritaikymo individualių poreikių turintiems žmonėms.

 1. Ši Prisijungimo deklaracija įsigalioja kitą dieną nuo jos pasirašymo datos ir yra neatskiriama memorandumo dalis.

 2. Pasirašydama Prisijungimo deklaraciją, Šalis patvirtina, kad pritaria memorandumo nuostatoms, įsipareigoja jų laikytis ir sutinka, kad Šalies kontaktinė informacija būtų skelbiama Lietuvos Respublikos susisiekimo ministerijos interneto tinklalapyje.

 3. Prisijungimo deklaracija pasirašoma fiziniu parašu ir pateikiama paštu arba pasirašoma kvalifikuotu elektroniniu parašu ir pateikiama el. paštu (sumin@sumin.lt) Lietuvos Respublikos susisiekimo ministerijai.

 4. Šalies parašas:

|  |  |
| --- | --- |
| **Šalis:**  |  |
| [Pavadinimas]  |  |
| [Buveinės adresas] |  |
| [Telefonas, faksas] |  |
| [Įmonės kodas] |  |
| [PVM mokėtojo kodas] |  |
| [Registras, kuriame kaupiami duomenys apiejuridinį asmenį] |  |
|  |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.Parašas[Pareigos, vardas ir pavardė] |  |

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**DĖL PRISIJUNGIMO PRIE MEMORANDUMO DĖL TRANSPORTO PRIEMONIŲ IR TRANSPORTO FIZINĖS IR INFORMACINĖS INFRASTRUKTŪROS PRITAIKYMO INDIVIDUALIŲ POREIKIŲ TURINTIEMS ŽMONĖMS**

**AIŠKINAMASIS RAŠTAS**

2021 m. birželio 11 d.

Ukmergė

**1. Sprendimo projekto rengimo pagrindas:**

Lietuvos Respublikos susisiekimo ministerija kviečia savivaldybes prisijungti prie memorandumo dėl transporto priemonių ir transporto fizinės ir informacinės infrastruktūros pritaikymo individualių poreikių turintiems žmonėms. Memorandumą pasirašė Susisiekimo ministras ir šalys – individualių poreikių turinčius žmones vienijančių nevyriausybinių organizacijų bei transporto sektoriaus (vežėjų) atstovai.

Memorandumo tikslas – kryptingai formuoti individualių poreikių turinčių žmonių susisiekimo gerinimo politiką, skatinti ir plėsti bendradarbiavimą tarp valstybės politiką formuojančių institucijų, savivaldos institucijų, nevyriausybinių organizacijų ir privataus verslo, siekiant užtikrinti individualių poreikių turinčių žmonių visavertį judumą ir galimybę naudotis pritaikyta transporto infrastruktūra, transporto priemonėmis ir paslaugomis.

**2. Sprendimo projekto tikslas ir esmė:** Pritarti Ukmergės rajono savivaldybės prisijungimui prie memorandumo dėl transporto priemonių ir transporto fizinės ir informacinės infrastruktūros pritaikymo individualių poreikių turintiems žmonėms ir pavesti savivaldybės merui pasirašyti Prisijungimo deklaraciją.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:** šiuo metu nežinomos.

**5. Priėmus sprendimą laukiami rezultatai, galimos pasekmės:** pasirašyta Prisijungimo prie memorandumo deklaracija.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** teisės aktus priims Susisiekimo ministerija.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

**9. Sekretoriatas priimtą sprendimą pateikia:** Personalo, civilinės metrikacijos ir dokumentų valdymo skyriui.

**10. Aiškinamojo rašto priedai:**

10.1.Memorandumo dėl transporto priemonių ir transporto fizinės ir informacinės infrastruktūros pritaikymo individualių poreikių turintiems žmonėms teksto kopija;

10.2. pasirašiusių šalių sąrašas.

Daugiau informacijos apie memorandumą Susisiekimo ministerijos svetainėje: <https://sumin.lrv.lt/lt/veiklos-sritys/darnus-judumas> skiltyje „Transporto sektoriaus pritaikymas individualių poreikių turintiems žmonėms“.

Personalo, civilinės metrikacijos ir dokumentų valdymo

skyriaus vedėja Zina Kurmelienė